Şenol Güneş (s. 1. kesäkuuta 1952) on turkkilainen jalkapallovalmentaja, joka pelaajana oli maajoukkuetason maalivahti. Vuonna 2019 hän siirtyi Beşiktaşin päävalmentajan tehtävästä toistamiseen Turkin maajoukkueen päävalmentajaksi. Aiemmin hän oli maajoukkueen päävalmentajana vuosina 2000–2004. Hänen johdollaan Turkki voitti historiallisesti MM-pronssia 2002. Güneş on myös seurajoukkuetasolla tehnyt pitkän valmentajauran turkkilaisessa jalkapallossa.